# 7.2 Indvendige facadefuger om vinduer og døre.

## 7.2.1 Generelt

Følgende basisbeskrivelse er gældende:

* bips Basisbeskrivelse – fuger B2.320

## 7.2.2 Omfang

Arbejdet omfatter indvendige fuger mellem ydervægsåbninger og alle karmsider på vinduer, døre og fyldningspartier.

Der er i alt XX elementer, der skal udføres indvendig fuge omkring.

Den samlede længde af indvendig fugning udgør XXXX lbm.

Fugerne er som udgangspunkt projekteret med en bredde på 12 mm.

## 7.2.3 Lokalisering

* Bygning W – Facade X – Etage a, b & d – Rum xx, xy, xz & yz.
* Bygning – Facade – Etage – Rum.
* Bygning – Facade – Etage – Rum.

## 7.2.4 Projektmateriale

Foruden nedenstående tegninger og nærværende beskrivelse for indvendige facadefuger skal fugeentreprenøren være opmærksom på de fællesbetingelser og generelle betingelser, der måtte være udleveret til ham.

Størrelse, fordeling og placering af de elementer, der skal fuges omkring, fremgår af følgende tegninger:

* Bygning – Facade – Etage – Rum: Tegning nr.: XX-XXX-X af dato: xx-xx-xx
* Bygning – Facade – Etage – Rum. Tegning nr.: XX-XXX-X af dato: xx-xx-xx

## 7.2.5 Planlægning

Arbejdes udførelse i de forskellige områder skal ske i overensstemmelse med udførelsestidsplan – Tegning nr. XX-XXX-X af dato: xx-xx-xx.

Fugeentreprenøren skal bidrage til samarbejdet med øvrige entreprenører, der skal udføre andet arbejde i det pågældende område samtidigt.

Fugeentreprenøren skal endvidere koordinere det endelige udførelsestidspunkt med de entreprenører, der forudgående leverer og monterer de overflader og facadeelementer, der skal fuges imellem jævnfør pkt. 7.2.7, og de entreprenører, der efterfølgende skal udføre arbejder i samme område jævnfør pkt. 7.2.8.

## 7.2.6 Kontaktfladernes materialer

Bygning W – Facade X – Etage a, b & d – Rum.

* Vinduer er udført med karme af: Plast
* Døre er udført med karme af: Eloxeret aluminium
* Fyldningselementer er udfør med karme af: Træ
* Overflade af facadelysninger er udført af: Gipskarton
* Gulvafretning/gulv er udført af: Træ

Bygning – Facade – Etage – Rum.

* Vinduer er udført med karme af: Plast
* Døre er udført med karme af: Eloxeret aluminium
* Fyldningselementer er udfør med karme af: Træ
* Overflade af facadelysninger er udført af: Gipskarton
* Gulvafretning/gulv er udført af: Træ

Etc.

## 7.2.7 Forudgående arbejder

* Levering og montering af vinduer, døre m.v. inkl. stopning: Tømrer-entreprisen.
* Indvendige facadeoverflader og facadelysninger: Murer-entreprisen.
* Gulvafretning/gulv i døråbninger og tilsvarende: Gulv-entreprisen.
* Andet.

## 7.2.8 Efterfølgende arbejder

* Indvendig spartling og maling af facader og facadelysninger: Maler-entreprisen.
* Montering af indvendige lysningspaneler og vinduesplader. Tømrer-entreprisen
* Montering af fodlister og fejelister: Tømrer-entreprisen
* Lakering af gulv: Gulv-entreprisen
* Andet.

## 7.2.9 Materialer og produkter

* **Isolering til stopning**

Stopning udføres af vinduesmontøren og indgår ikke i denne entreprise

Type: Mineraluld, Fugefilt.

Komprimering: I overensstemmelse med leverandørens anvisning.

Dimension: 100x20mm

* **Fugeunderlag**

Type: Rundt evt. med centerhul

Materiale: Polyethylen eller EPDM.

Cellestruktur: Lukket.

Nominel dimension: Fugebredde + 20-25 %

* **Primer**

Såfremt producenten af den specificerede fugemasse foreskriver anvendelse af primer forud for fugning, skal dette udføres i henhold til producentens anvisninger.

* **Fugemasse**

Klasse iht. DS/ISO 11600: F-20 LM (elastisk) eller F-25 LM (højelastisk)

Materiale: STP Hybridpolymer.

Hårdhed: 45-60 Shore A

Fungicid: Nej

Farve: Hvid.

## 7.2.10 Udførelse

**Garanti**

Den udførende fugeentreprenør skal være omfattet af FSOs (Fugebranchens Samarbejds- og Oplysningsråd) og Dansk Byggeris garantiordninger.

**Stillads m.v.**

Stillads, rullestillads, lift, stiger mv. stilles vederlagsfrit til rådighed for fugeentreprenøren

**Proces**

* Fugens kontaktflader rengøres grundigt for løst snavs
* Stopning af mineraluld kontrolleres, så det sikres, at fugefilt ikke helt eller delvist dækker kontaktfladerne.
* Hæftefladerne primes i overensstemmelse med fugemasseleverandørens krav og anvisninger.
* Fugeunderlag i korrekt dimension monteres i korrekt dybde i forhold til fugebredden.
* Fugemassen påføres jævnt i korrekt tykkelse i forhold til fugebredden
* Inden fugemasse danner hinde, afsluttes med glitning.

**Dimensioner**

* Fugebredde: min. 6 mm, max. 20 mm
* Fugetykkelse: I henhold til FSO Fugeguide
* Fugeunderlag: Diameter = Fugebredde + 20-25 %

**Udfaldskrav**

Fugerne skal fremstå med glat ensartet overflade 1 mm trukket tilbage fra indvendig side af karm.

**Tolerancer**

* Fugetykkelse: I henhold til FSO Fugeguide (+/- 2mm)
* Fuge placering: +0/-2 mm på 1 m retskede.
* Fuge overflade: Glat ensartet overflade uden synlige bølger. Synlige stød mellem glittestrøg kan forekomme.

**Referencefuge**

Der udføres 1 stk. referencefuge i fuld længde af 1 karmside for hver kombination af karm- og lysningsmaterialer. Efter byggeledelsens godkendelse indgår referancefugen i det færdige bygværk.

**D&V dokumentation**

Manual for drift og vedligehold udarbejdes og overdrages til byggeledelsen inden 2 uger efter aflevering.

Manualen skal indeholde

* Redegørelse for de anvendte produkter.
* Fugemasseproducentens eventuelle anbefalinger for vedligeholdelse.
* Fugemasseproducentens angivelse af forventet holdbarhed af vedhæftning og/eller elasticitet.
* Ganantierklæring.

**Kontrol skema.**

|  |  |  |  |  |  |
| --- | --- | --- | --- | --- | --- |
| **Emne** | **Reference** | **Metode** | **Omfang** | **Tidspunkt** | **Acceptkriterium** |
| **Produktkontrol** |  |  |  |  |  |
| Byggeledelsens godkendelse af produktvalg. |  | Skriftlig accept af  produktvalg inkl.  profiltyper | 100 % | I forbindelse med udført reference.  Før opstart. | Skriftlig accept af  produktvalg |
| **Modtagekontrol** |  |  |  |  |  |
| Materialer. |  | Visuel kontrol samt  Dokumentation. | 100 % | Ved modtagelse | Kontrolskema og  følgesedler i KS-mappe |
| **Proceskontrol** |  |  |  |  |  |
| Fuge er renset for snavs, mv. |  | Visuel kontrol. | 5 % | Løbende under udførelsen. | Kontrolskema  i KS-mappe. |
| Kontrol af mineralulds-stopning |  | Visuel kontrol. | 5 % | Løbende under udførelsen. | Kontrolskema  i KS-mappe. |
| Kontrol af fugeunderlag i korrekt dimension og dybde. | Referenceprøve | Måle-kontrol. | 5 % | Løbende under udførelsen. | Kontrolskema  i KS-mappe. |
| Kontrol af fugetykkelse |  | Måle-kontrol. | 5 % | Løbende under udførelsen. | Kontrolskema  i KS-mappe. |
| **Slutkontrol** |  |  |  |  |  |
| Kontrol af fugens finish, tæthed og tykkelse. | Referenceprøve | Visuel kontrol. | 20 % | Efter udførelse | Kontrolskema i KSmappe. |